CES 2022 vender tilbage til Las Vegas med fysisk deltagelse

CES 2022 vender tilbage med fysisk deltagelse i hjembyen, Las Vegas. Dette bekræfter The Consumer Technology Association. Konferencen sparkes i gang den 5. januar og slutter den 8. januar.

Selvom CES (Consumer Electronics Show) vender tilbage til et format med fysisk fremmøde, siger CTA, at det “digitale publikum” stadig vil være i stand til at opleve udstillinger, konferencesessioner, keynotes og produktmeddelelser fra udstillingsgulvet, præcis som med det helt digitale CES 2021. Det er dog endnu uklart, om dette betyder, at personligt fremmøde vil have sine begrænsninger, da alle detaljer endnu ikke er blevet afsløret.

“Vi er begejstrede for at vende tilbage til Las Vegas – hjemsted for CES i mere end 40 år – og ser frem til at se mange nye og tilbagevendende ansigter. Hundredvis af ledere har fortalt os, hvor meget de har brug for CES til at møde nye og eksisterende kunder, finde partnere, nå medier og opdage innovation.” Lyder det fra Gary Shapiro, præsident og CEO, hos The Consumer Technology Association (CTA).

Under CES 2022 kan vi forvente at se flere store internationale virksomheder, herunder Amazon, AMD, AT&T, Daimler (Mercedes-Benz), Dell, Google, Hyundai, IBM, Intel, Lenovo, LG, Panasonic, Qualcomm, Samsung og Sony, blandt mange andre.

Læs også: Sony har solgt 7,8 millioner PS5-konsoller

CES 2022 vender tilbage til Las Vegas med fysisk deltagelse